
Verejný obstarávateľ:

             Ministerstvo školstva, výskumu, vývoja a mládeže SR
Sídlo verejného obstarávateľa: 
Černyševského 50, 851 01 Bratislava
Zápisnica z vyhodnotenia splnenia podmienok účasti č. 1
podľa § 40 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“ resp. „zákon o verejnom obstarávaní“)

Predmet zákazky: 
„Akreditované vzdelávanie v desegregácii a inkluzívnom vzdelávaní – „Príležitosť pre všetkých“
Druh postupu: 


Podlimitná zákazka realizovaná podľa § 110 zákona 

                                                                  o verejnom obstarávaní
Označenie vo VVO: 


 Vestník verejného obstarávania č. 106/2026, zo dňa 

                                                                  29. 05. 2026, značka 7529 – WYS.
Označenie v Úradnom 

vestníku EÚ:                                           
N/A
Miesto vyhodnocovania: 
Ministerstvo školstva, výskumu, vývoja a mládeže SR
Černyševského 50, 851 01 Bratislava
Lehota na predkladanie 

ponúk:               

             15.07.2026, 10:00:00 hod/min/s
Dátum vyhodnotenia:                             05.08.2026
a) Zoznam členov komisie
	P. č.
	Titul, meno a priezvisko člena komisie a právo vyhodnocovať

	1.
	PhDr. Kalmán Petocz, PhD. - predseda komisie s právom vyhodnocovať ponuky

	2.
	Mgr. Dóra Kanyicska Belán, PhD. - člen komisie s právom vyhodnocovať ponuky

	3.
	Bc. Mária Kolčáková - člen komisie s právom vyhodnocovať ponuky

	4.
	Ing. Katarína Čižmáriková, MBA- člen komisie bez práva vyhodnocovať ponuky

	5.
	Mgr. Silvia Schlosserová - člen komisie bez práva vyhodnocovať ponuky


b) Zoznam všetkých uchádzačov, ktorí predložili ponuky
Tabuľka: Zoznam uchádzačov, ktorí predložili ponuku v lehote určenej na predkladanie ponúk:

	p. č.
	obchodné meno uchádzača
	Termín predloženia ponuky
	Návrh na plnenie kritérií (Najnižšia celková cena predmet zákazky v EUR s DPH)

	1.
	EDUMA, n.o.
Šášovská 3016/6
851 6  Bratislava

IČO: 50 098 829
	13.07.2026

15:27:34
	342 729, 50 EUR s DPH


V súlade s § 40 ods. 1 zákona o verejnom obstarávaní komisia pristúpila k vyhodnoteniu splnenia podmienok účasti u uchádzača umiestneného na predbežne na prvom mieste v poradí na základe kritérií na vyhodnotenie ponúk, teda uchádzača EDUMA, n.o., Šášovská 3016/6, 851 06  Bratislava

IČO: 50 098 829 (ďalej len “uchádzač“). 
Kontrola splnenia podmienok účasti uchádzača bola nasledovná:
Verejný obstarávateľ v predmetnom verejnom obstarávaní vyžadoval preukázanie splnenia podmienok účasti osobného postavenia a technickej spôsobilosti alebo odbornej spôsobilosti, pričom informácie o ich splnení sú zachytené v Prílohe č. 1 tejto Zápisnice. 
Komisia k predmetným informáciám uvedeným v rámci Prílohy č. 1, dopĺňa nasledujúce informácie:
a) Komisia uvádza, že uchádzač predložil v rámci preukázania podmienok účasti podľa § 34 ods. 1 písm. a) zákona o verejnom obstarávaní aj zoznamom dodávok tovaru alebo poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov- v rámci Prílohy č. 13 Výzvy aj referenciu konkrétne Program na rozvoj pedagogických kompetencií v oblasti práce so žiakmi z MRK (bod B) Výzvy). Komisia uvádza, že predmetnú referenciu nehodnotila, nakoľko na splnenie podmienky účasti v zmysle § 34 ods. 1 písm. a) zákona o verejnom obstarávaní stačilo predložiť zo strany uchádzačov buď referenciu v zmysle bodu A) alebo B) Výzvy na predkladanie ponúk, a tým postupovala tým v súlade so Všeobecným metodickým usmernením č. 4-2026 Úradu pre verejné obstarávanie (ďalej len „úrad“) dostupným na https://www.uvo.gov.sk/metodika-vzdelavanie/metodicke-usmernenia-a-vykladove-stanoviska/vseobecne-metodicke-usmernenia-k-zakonu-c-343-2015-zz, kde je v rámci iného uvedené, cit.: „Ak uchádzač/záujemca predloží zoznam referencií vo väčšom rozsahu ako bolo požadované, je verejný obstarávateľ povinný vyhodnotiť všetky predložené referencie? V prípade, ak uchádzač alebo záujemca predloží za účelom preukázania splnenia podmienok účasti technickej alebo odbornej spôsobilosti zoznam stavebných prác presahujúci požadovaný rozsah, verejný obstarávateľ alebo obstarávateľ nie je povinný vykonať vyhodnotenie všetkých referencií uvedených v predloženom zozname. Za účelom preukázania splnenia podmienok účasti technickej alebo odbornej spôsobilosti postačuje, ak verejný obstarávateľ alebo obstarávateľ vyhodnotí referencie len v hodnote požadovanej v súťažnej dokumentácii, ak tieto referencie spĺňajú požadovanú minimálnu úroveň. Informácie o uvedenom postupe zároveň uvedie v zápisnici z vyhodnotenia ponúk, resp. z vyhodnotenia splnenia podmienok účasti.“. Komisia dodáva, že sa nebude ani zaoberať informáciami uvedeným na stranách č. 3 až 10 predloženej Prílohy č. 13, opätovne postupuje v súlade s predmetným Všeobecným metodickým stanoviskom úradu č. 4-2026.
Komisia ďalej konštatuje, že uchádzač bude požiadaný v súlade s § 40 ods. 4 zákona o verejnom obstarávaní na vysvetlenie alebo doplnenie nasledujúcich skutočností:

1. V ponuke uchádzača v dokumente označenom ako „EDUMA_Priloha_13_Zoznam_sluzieb“ je v rámci referencie „Vzdelávací program v oblasti desegregácie a inkluzívneho vzdelávania (bod A) Výzvy — vzdelávacie programy)“ v stĺpci D okrem iného uvedené, cit.: „Rozsah programu: [DOPLNIŤ počet vyučovacích hodín/dní].“

Komisia bude v súlade vyššie uvedením žiadať o vysvetlenie/doplnenie daných informácií.

2. V ponuke uchádzača v dokumente označenom ako „EDUMA_Priloha_13_Zoznam_sluzieb“ je v rámci referencie „Vzdelávací program v oblasti desegregácie a inkluzívneho vzdelávania (bod A) Výzvy — vzdelávacie programy)“ v stĺpci E uchádzač uviedol cit.: „760 EUR“ a zároveň v stĺpci G uviedol, že referencia v zmysle § 12 ods. 3 zákona o verejnom obstarávaní nebola vystavená.
Komisia v tejto súvislosti poukazuje na  Všeobecné metodické usmernenie č. 4-2026 úradu dostupným na https://www.uvo.gov.sk/metodika-vzdelavanie/metodicke-usmernenia-a-vykladove-stanoviska/vseobecne-metodicke-usmernenia-k-zakonu-c-343-2015-zz , v rámci ktorého je okrem iného uvedené, cit.: „V prípade, ak má hospodársky subjekt záujem predložiť ponuku vo verejnom obstarávaní, v rámci ktorého verejný obstarávateľ v súťažnej dokumentácii požaduje preukázanie splnenia podmienok účasti technickej alebo odbornej spôsobilosti podľa § 34 ods. 1 písm. a) a b) zákona o verejnom obstarávaní a nebola vystavená referencia (a v zmysle ustanovenia § 12 ods. 3 zákona o verejnom obstarávaní mala byť), úrad odporúča, aby záujemca alebo uchádzač predložil okrem zoznamu dodaných tovarov alebo poskytnutých služieb, aj doklad preukazujúci, že plnenie prebehlo.

Komisia bude na základe vyššie uvedených skutočností žiadať o preukázanie skutočnosti, že predmetné plnenie prebehlo, príkladmo prostredníctvom vystavenej faktúry, resp. potvrdenia odberateľom (Základnou školou, Československej armády 22 Prešov) alebo iným relevantným dokladom. 

3. Komisia po opätovnom preskúmaní ponuky uchádzača uvádza, že v rámci subdodávateľov Prílohy č. 3 uchádzač definoval, že na dodaní predmetnej zákazky sa bude podieľať aj subdodávateľ občianske združenie Rozmanita, Račianska 13918/26E, 831 02 Bratislava-Nové Mesto. V Prílohe č. 3 v časti „údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia“ uviedol ako osobu oprávnenú konať za predmetné občianske združenie JUDr. Danu Mackovú, Burgundská 15/A, 831 52 Bratislava, 28.11.1974., avšak komisia po preštudovaní voľne dostupných údajov na https://ives.minv.sk/rmno/detail/13542109195723711710 uvádza, že osoba oprávnená konať za subdodávateľa- t. j.  jeho štatutárnym orgánom je Anna Symington-Maar, nar. 23.03.1987.
Komisia bude na základe uvedeného opätovne žiadať o predloženie aktualizovanej Prílohy č. 3 so správne vyplnenými údajmi o osobe oprávnenej konať za subdodávateľa.
V zmysle vyššie uvedených skutočností  bude komisia žiadať o vysvetlenie. 
Záver vyhodnotenia splnenia podmienok účasti:

Komisia na základe vyššie uvedených skutočností konštatuje, že uchádzač bude v súlade s § 40 ods. 4 zákona o verejnom obstarávaní požiadaný o vysvetlenie alebo doplnenie predložených dokladov tak, ako je vyššie uvedené. Komisia bude pokračovať v hodnotení po doručení vysvetlenia uchádzačom.
PhDr. Kalmán Petocz, PhD.


predseda komisie s právom vyhodnocovať ponuky

              ………………….
Mgr. Dóra Kanyicska Belán, PhD.

člen komisie s právom vyhodnocovať ponuky


…………………........
Bc. Mária Kolčáková



člen komisie s právom vyhodnocovať ponuky


…………………........
Mgr. Silvia Schlosserová
člen komisie bez práva vyhodnocovať ponuky


…………………........
Ing. Katarína Čižmáriková, MBA                                                           ................................

člen komisie bez práva vyhodnocovať ponuky
Prílohy:
Príloha č. 1 Vyhodnotenie splnenia podmienok účasti podľa § 32, § 34 ods. 1 písm. a) a § 41 ods. 1 písm. a) a písm. b) zákona o verejnom obstarávaní

